3. การประกอบธุรกิจของแต่ละสายผลิตภัณฑ์

การประกอบธุรกิจของบริษัท แบ่งตามสายผลิตภัณฑ์ หรือกลุ่มธุรกิจหลักได้ดังนี้

  3.1 กลุ่มอุตสาหกรรมการผลิต

  3.1.1 ธุรกิจสิ่งทอและอุปกรณ์ตัดเย็บ

  บริษัทหลักธุรกิจสิ่งทอและอุปกรณ์ตัดเย็บ

(1) ลักษณะผลิตภัณฑ์ หรือบริการ : ประกอบกิจการปั่นด้าย ผลิตทั้งด้ายเย็บ และ ด้ายทอ ทอผ้า
ฟอกย้อม และพิมพ์ผ้า เสื้อผ้าสำเร็จรูป ซิป และกระดุม ผลิตภัณฑ์ผ้าของบริษัทได้แก่ ผ้าฝ้าย
ผ้าเรยอน ผ้าโพลีเอสเตอร์ ใช้เครื่องหมายการค้า วีนัส บริษัทมีการจำหน่ายทั้งในและต่างประเทศ

บริษัท ไม่มีปัจจัยสำคัญที่จะมีผลกระทบต่อโอกาส หรือข้อจำกัดในการประกอบธุรกิจ

นอกจากนี้ บริษัทฯ ยังรับจ้างฟอกย้อมผ้า และเส้นด้าย โดยได้รับการส่งเสริมการลงทุน จาก
สำนักงานคณะกรรมการส่งเสริมการลงทุน ในกิจการปั่นด้าย ทอผ้า และฟอกย้อม
โดยมีบัตรส่งเสริมการลงทุนเลขที่ 1139/2531, 1034/2530, 1156/สอ./2530,
1279/สอ./2534

  สิทธิประโยชน์ที่ได้รับในปัจจุบันคือ

1.  ได้รับอนุญาตนำคนต่างด้าวเข้ามาในราชอาณาจักร เพื่อทำงานเฉพาะตำแหน่งงาน
    และกำหนดระยะเวลา ตามที่คณะกรรมการส่งเสริมการลงทุนเห็นชอบ

2. ได้รับอนุญาตให้นำหรือส่งเงินออกนอกราชอาณาจักร เป็นเงินตราต่างประเทศได้

  (2) การตลาดและภาวะการแข่งขัน

ปัจจุบันสภาวะอุตสาหกรรมสิ่งทอโดยรวม ยังอยู่ในภาวะที่มีการแข่งขันกันอย่างรุนแรง
และมีแนวโน้มที่ถดถอยลงอุปทาน มีมากกว่าอุปสงค์
วัตถุดิบที่ใช้ผลิตเป็นวัตถุดิบขั้นพื้นฐานไม่มีวัสดุอื่นใช้ทดแทน

(ก) นโยบายและลักษณะการตลาดของผลิตภัณฑ์

 กลยุทธ์การแข่งขัน 

บริษัทฯ ใช้กลยุทธ์ด้านการผลิตสินค้าที่ได้มาตรฐาน มีคุณภาพ ตรงตามข้อตกลงกับลูกค้า
ส่งมอบตรงตามเวลา ในราคาที่สมเหตุสมผล

ลักษณะลูกค้า บริษัทมีจำนวนลูกค้ามากราย และส่วนใหญ่มีความสัมพันธ์ติดต่อกันมานาน
ลูกค้าแต่ละรายได้รับการพิจารณาแล้ว โดยดูจากความมั่นคงของลูกค้า
และขีดความสามารถในการจำหน่าย และการชำระเงินของลูกค้าเป็นนัยสำคัญ

กลุ่มลูกค้าเป้าหมาย : ลูกค้าเป้าหมายแบ่งออกเป็น 2 กลุ่ม

1. ลูกค้าที่ซื้อเพื่อเป็นวัตถุดิบ นำไปผลิตต่อ หมายถึง โรงงานอุตสาหกรรมตัดเย็บเสื้อผ้าสำเร็จรูป
หรือซื้อผ้าดิบไปผลิตต่อ เป็นผ้าสีสำเร็จ เป็นต้น

  2. ลูกค้าที่ซื้อเพื่อจำหน่ายเป็นสินค้าสำเร็จรูป หมายถึงผู้ที่ค้าส่งสินค้าสำเร็จรูป เช่นผ้าสี

ด้ายเย็บ ซิป เป็นต้น

 การจำหน่ายและช่องทางการจำหน่าย

บริษัทจำหน่ายสินค้าทั้งภายในประเทศและต่างประเทศ
โดยในประเทศจำหน่ายให้โรงงานผลิตเสื้อผ้าสำเร็จรูป ผู้ค้าขายส่ง และพ่อค้าขายปลีก
ตลอดจนมีบางส่วนเป็นการส่งออกไปยังต่างประเทศ โดยมีสัดส่วนการขายในประเทศ :
ต่างประเทศ = 53 : 47 (ประเทศสหรัฐอเมริกา และกลุ่มประเทศ EU เป็นส่วนใหญ่ )

  (ข) สภาพการแข่งขันภายในอุตสาหกรรม

มีการแข่งขันสูงแต่ด้วย การพัฒนาและปรับปรุงสินค้าให้มีคุณภาพมากขึ้นอย่างต่อเนื่องมาโดยตลอด
ทำให้บริษัทมีโอกาสในการแข่งขันและรักษาตลาดได้
ส่วนอุปสรรคด้านการแข่งขันในอุตสาหกรรมสิ่งทอของบริษัท ก็คือความเสียเปรียบทางด้านค่าแรง
และวัตถุดิบที่ใช้ในการผลิต ที่สูงกว่าประเทศคู่แข่งขัน เช่น อินโดนีเซีย จีน และอินเดีย ฯลฯ

จำนวนและขนาดของคู่แข่งขัน บริษัทฯ มีคู่แข่งที่สำคัญประมาณ 7 ราย ซึ่งมีขนาดใกล้เคียงกัน

สถานภาพและศักยภาพในการแข่งขันของบริษัท

บริษัทฯ มีการบริหารจัดการ โดยยึดหลักในการพัฒนา
และปรับปรุงระบบงานภายในอย่างต่อเนื่องเพื่อให้สามารถควบคุมต้นทุนการผลิตและสามารถเพิ่มประสิทธิภาพในการผลิต
โดยมีคุณภาพของสินค้าซึ่งเป็นไปตามความต้องการของตลาด และเป็นไปตามมาตรฐานอุตสาหกรรม
ISO 9002 ที่บริษัทได้ใบรับรองมาในปี 2542
ปัจจุบันบริษัทกำลังอยู่ในขบวนการขอใบรับรองระบบคุณภาพ ISO 9001 VERSION 2000

แนวโน้มภาวะอุตสาหกรรมและสภาพการแข่งขันในอนาคต

สภาวะอุตสาหกรรมสิ่งทอโดยรวม มีแนวโน้มที่ถดถอยลง
ซึ่งเป็นไปตามสภาวะเศรษฐกิจของโลกที่ตกต่ำ อุปทานยังมีมากกว่าอุปสงค์
ราคาสินค้ายังเป็นปัจจัยหลักในการตัดสินใจซื้อขายสินค้า
พฤติกรรมการซื้อของผู้บริโภคก็เปลี่ยนแปลงไป โดยผู้ซื้อจะแสวงหาแหล่งซื้อที่มีราคาถูกเป็นหลัก
โดยไม่คำนึงถึงความเป็นคู่ค้าในอดีต ทำให้โรงงานหลายแห่งปิดกิจการหรือลดกำลังการผลิต
ทั้งนี้เนื่องจากโครงสร้างของอุตสาหกรรมสิ่งทอของประเทศโดยเฉพาะผ้าเน้นการส่งออกเป็นหลัก
การส่งออกผ้าสีโดยตรงมีไม่มากนัก และการส่งออกผ้าสีทางอ้อมคือ
การขายให้โรงงานผลิตเสื้อผ้าสำเร็จรูปเพื่อส่งออกก็มีปริมาณปานกลาง
เนื่องจากระบบตลาดผ้าภายในประเทศจะเป็นการขายผ่านเอเยนต์เป็นส่วนใหญ่

(3) การจัดหาผลิตภัณฑ์หรือบริการ

บริษัท มีโรงงานหลักในการผลิตสินค้าประเภทสิ่งทอ จำนวน 10 โรงงาน โดยมีสถานที่ตั้งคือ
เขตบางปู เลขที่ 205 ถ.สุขุมวิท (ระหว่างกม. 39-40) ต.บางปูใหม่ อ.เมือง จ.สมุทรปราการ
10280 เขตบางปะกง เลขที่ 99 หมู่ 5 ถ.บางนา-ตราด ก.ม. ที่ 38 ต.บางสมัคร อ.บางปะกง
จ.ฉะเชิงเทรา

  (ก) กำลังการผลิต (บริษัทหลัก)

ปี 2545 ปี 2544 ปี 2543

1. ปั่นด้าย

กำลังการผลิต (พันปอนด์) 49,700 49,700 49,700

ผลิตจริง (พันปอนด์) 46,891 38,470 42,712

2. ทอผ้า

กำลังการผลิต (พั นหลา) 108,400 108,400 108,400

ผลิตจริง (พันหลา) 87,170 86,687 101,615

3. ฟอกย้อม

กำลังการผลิต (พันหลา) 101,900 101,900 101,900

ผลิตจริง (พันหลา) 60,546 60,923 68,853

 นโยบายการผลิตที่สำคัญ

นโยบายการผลิตขึ้นกับการคาดการณ์ยอดขายในปีถัดไปของฝ่ายจัดการ มีมาตรฐานในการผลิต
ผลิตสินค้าที่มีคุณภาพ ตามข้อตกลงกับลูกค้า ส่งมอบตรงตามเวลา ในราคาที่สมเหตุสมผล

การจัดหาวัตถุดิบ

บริษัทฯ มีการซื้อวัตถุดิบ ทั้งจากภายในประเทศและต่างประเทศ
จากหลายแหล่งแล้วแต่ความเหมาะสมของแต่ละช่วงเวลา ในปีที่ผ่านมา
แหล่งวัตถุดิบจากต่างประเทศ : ในประเทศ เป็นสัดส่วน = 1.8 : 1

บริษัท ไม่มีการพึ่งพิงผู้จัดจำหน่ายรายใดรายหนึ่ง ที่มีบทบาทสำคัญต่อการอยู่รอดของบริษัท

สภาพปัญหาเกี่ยวกับวัตถุดิบ

ส่วนใหญ่วัตถุดิบมีแหล่งมาจากต่างประเทศ ราคาวัตถุดิบจึงขึ้นลงตามสภาวะตลาดโลก
และอัตราแลกเปลี่ยนเงินตรา
ส่วนวัตถุดิบที่มีแหล่งมาจากในประเทศมีการเปลี่ยนแปลงราคาค่อนข้างสูง ผู้ผลิตในประเทศมีน้อยราย
แต่ถ้าสูญเสียผู้จำหน่ายในประเทศ ก็สามารถนำเข้าจากต่างประเทศทดแทนได้

จำนวนผู้จำหน่ายวัตถุดิบ

วัตถุดิบหลัก เช่น ฝ้าย และใยสังเคราะห์ รวมประมาณ 10 ราย

  (ข) ผลกระทบต่อสิ่งแวดล้อม

บริษัทได้ให้ความสำคัญกับการดำเนินงานที่จะมีผลกระทบต่อสิ่งแวดล้อม
และการปฏิบัติเป็นไปตามระเบียบข้อบังคับด้านสิ่งแวดล้อมของทางราชการ
ซึ่งการจัดการด้านสิ่งแวดล้อมที่ผ่านมา บริษัทฯ ได้ดำเนินการในเรื่องการปรับปรุงระบบบำบัดน้ำเสีย
การจัดการขยะ การ RECYCLE เศษฝ้าย เศษด้าย การปรับปรุงกระบวนการฟอกย้อม
เพื่อนำความร้อนจากน้ำที่ผ่านกระบวนการแล้วกลับมาใช้ใหม่ การ REUSE CAUSTIC SODA
จากขั้นตอนการซักล้างของกระบวนการฟอกย้อม นอกจากนี้บริษัทฯ
ยังให้การสนับสนุนกิจกรรมที่เกี่ยวข้องกับสิ่งแวดล้อม

ปัจจุบันผลิตภัณฑ์ประเภทผ้าสีสำเร็จที่มีส่วนประกอบมาจากด้ายฝ้าย 100 %
และด้ายฝ้ายผสมโพลีเอสเตอร์ เป็นผลิตภัณฑ์ที่ได้รับฉลากเขียว Oeko-Tex โดย Swiss Textile
Testing Institute ซึ่งเป็นหน่วยงานรับรองจากการทดสอบ Oeko-Tex Standard 100
เมื่อต้นปี 2545

ผลการปฏิบัติงานที่มีผลกระทบต่อสิ่งแวดล้อม ในรอบระยะเวลาที่ผ่านมา 3 ปี
เป็นไปตามที่กฎหมายกำหนด ไม่มีข้อพิพาทหรือถูกฟ้องร้องเกี่ยวกับสิ่งแวดล้อม

(4) งานที่ยังไม่ส่งมอบ

การผลิตสินค้าของบริษัทฯ จะผลิตตาม ORDER ของลูกค้า สินค้าที่บริษัทผลิตใช้เวลาผลิตไม่นาน
และแต่ละ ORDER สามารถส่งมอบสินค้าได้ทันตามเวลาที่กำหนดไม่มีงานค้างนานที่ยังไม่ส่งมอบ

  3.1.2 ธุรกิจรองเท้า

  บริษัทหลักประเภทโรงงานอุตสาหกรรมการผลิตรองเท้า

(1) ลักษณะผลิตภัณฑ์หรือบริการ

คือรองเท้าชนิดต่างๆ เช่นรองเท้าเดินเพื่อออกกำลังกาย รองเท้าวิ่ง รองเท้าเทนนิส
รองเท้าเบสบอลฯลฯ ทั้งสำหรับบุรุษ สตรี และเด็ก

2.  การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ หรือบริการที่สำคัญ

 กลยุทธ์การแข่งขัน 

การดำเนินการในรอบปีที่ผ่านมา บริษัทฯ ได้มุ่งเน้นการพัฒนาสินค้าให้ทันความต้องการของลูกค้า
โดยมีการลงทุนซื้อเครื่องจักรและอุปกรณ์ ที่มีเทคโนโลยีใหม่ๆ
เพื่อเสริมในการนี้ให้มีความแม่นยำมากยิ่งขึ้น และในส่วนการผลิตก็พยายามหาวิธีการลด LEAD
TIME ในการผลิตให้กระชับและรวดเร็วขึ้น
รวมทั้งเน้นทางด้านคุณภาพให้สินค้าที่ผลิตออกมามีคุณภาพที่ดี สามารถส่งออกได้โดยไม่มีการ REJECT
จากลูกค้า

ลักษณะลูกค้า คือ ลูกค้าต่างประเทศที่มีใบสั่งซื้อให้ผลิตสินค้า

บริษัทฯ ดำเนินการเป็นผู้รับจ้างผลิตรองเท้ากีฬาชนิดต่างๆ โดยผลิตให้กับ Nike Inc.
ภายใต้เครื่องหมายการค้า NIKE เป็นส่วนใหญ่ โดยมีความสัมพันธ์กันเป็นอย่างดี

สัดส่วนการจำหน่าย ปี 2545 ปี 2544 ปี 2543

ล้านบาท % ล้านบาท % ล้านบาท %

NIKE 2,055 99.71 2,449 98.87 1,706 96.44

ลูกค้าอื่นๆ 6 0.29 28 1.13 63 3.56

รวม 2,061 100.00 2,477 100.00 1,769 100.00

ผลกระทบ หากมีการสูญเสียลูกค้าดังกล่าวข้างต้น จะทำให้บริษัทประสบปัญหาทางธุรกิจ

กลุ่มลูกค้าเป้าหมาย คือลูกค้ากลุ่มประเภทรองเท้ากีฬา มากกว่ารองเท้าแฟชั่น

ลักษณะรายได้ คือเป็นรายได้จากการรับจ้างผลิต

การจำหน่ายและช่องทางการจำหน่าย

การจำหน่าย : การจำหน่ายส่วนใหญ่ บริษัทฯ จำหน่ายไปยังต่างประเทศให้ผู้ว่าจ้างผลิต
ซึ่งเป็นเจ้าของ BRAND NAME เป็นผู้จำหน่ายเอง เนื่องจากบริษัทฯ เป็นผู้รับจ้างผลิต
ฉะนั้นสินค้าที่ผลิตได้ จึงจำหน่ายให้ผู้ว่าจ้างผลิตทั้งหมด

สัดส่วนการจำหน่ายในประเทศต่อการส่งออกต่างประเทศ = 15:85

ประเทศที่บริษัทฯ มีการส่งออกไปจำหน่ายส่วนใหญ่ ได้แก่ ประเทศสหรัฐอเมริกา

(ข) สภาพการแข่งขันภายในอุตสาหกรรม

อุตสาหกรรมรองเท้ามีการแข่งขันสูงมาก ประเทศจีนเป็นคู่แข่งสำคัญ
เนื่องจากผลิตสินค้าในกลุ่มประเภทเดียวกันคือ ACG (All Condition Gear)
ซึ่งมีความพยายามอย่างต่อเนื่องที่จะช่วงชิงสัดส่วนการสั่งซื้อจากบริษัทฯ โดยใช้กลยุทธ์การตัดราคา
ที่ผ่านมาบริษัทฯ
ได้พยายามเสนอทางเลือกในการลดต้นทุนการผลิตให้กับลูกค้าตั้งแต่กระบวนการออกแบบ
และพัฒนาผลิตภัณฑ์ ขณะเดียวกันก็ดำเนินการควบคุมต้นทุนการผลิตไปพร้อมกัน ฉะนั้นบริษัทฯ
ยังคงรักษาส่วนแบ่งทางการตลาดได้อยู่

จำนวนและขนาดของคู่แข่งขัน บริษัทฯ มีคู่แข่งภายในประเทศ 2 ราย ซึ่งมีขนาดใกล้เคียงกับบริษัทฯ
และมีขนาดใหญ่กว่าบริษัทฯ

สถานภาพและศักยภาพในการแข่งขันของบริษัทฯ
สามารถแข่งขันกับคู่แข่งได้โดยอาศัยปัจจัยข้างต้นเป็นสำคัญ

แนวโน้มภาวะอุตสาหกรรมและสภาพการแข่งขันในอนาคต

บริษัทฯ ยังคงรับจ้างผลิตให้กับลูกค้าหลักคือ NIKE ต่อไป บริษัทฯ
จะต้องพยายามพัฒนาให้มีความสามารถที่จะแข่งขันกับบริษัทอื่นๆ ทั้งในและต่างประเทศ
รวมทั้งพัฒนาสินค้า BRAND NAME ของบริษัทฯ เองออกสู่ตลาด
และหาสินค้าที่เกี่ยวเนื่องกับธุรกิจรองเท้ามาเพิ่ม

(3) การจัดหาผลิตภัณฑ์หรือบริการ

ผลิตภัณฑ์ของธุรกิจรองเท้า คือการรับจ้างผลิต โดยโรงงานอุตสาหกรรมการผลิตรองเท้า มีจำนวน
6 โรงงาน ตั้งอยู่ที่ เขตบางปะกง เลขที่ 99 หมู่ 5 ถ.บางนา-ตราด (กม.38) อ.บางปะกง
จ.ฉะเชิงเทรา

(ก) กำลังการผลิต

ปริมาณการผลิต(คู่) (หน่วย ; ล้านคู่) ปี 2545 ปี 2544 ปี 2543

กำลังการผลิต ต่อ 1 กะ 4.20 4.20 4.20 

ผลิตจริง ต่อ 1 กะ 3.18 3.65 3.33

อัตราการเพิ่ม (ลด) ของปริมาณการผลิต (%) (12.88) 9.61 (16.75) 

อัตราการใช้กำลังการผลิต (%) 75.71 86.90 79.29

จำนวนกะที่ผลิตได้ 1 กะ จำนวนกะที่ผลิตจริง 1 กะ

การจัดหาวัตถุดิบและผู้จำหน่ายวัตถุดิบ

วัตถุดิบส่วนหนึ่งประมาณ 50-52 % ต้องนำเข้าจากต่างประเทศ
ส่วนใหญ่ได้แก่ผ้าที่ใช้สำหรับทำรองเท้า หนังสัตว์ หนังเทียม ยางสังเคราะห์ เคมี AIR BAG กล่อง
และเบ็ดเตล็ด วัตถุดิบที่ใช้ในการผลิตรองเท้า ทางลูกค้าที่เป็นเจ้าของ BRAND NAME
จะเป็นผู้กำหนดคุณภาพและชนิดของวัตถุดิบ
เพื่อสะดวกในการควบคุมคุณภาพให้เป็นไปตามมาตรฐานของลูกค้า

บริษัทฯ ไม่มีต้นทุนวัตถุดิบชนิดใดชนิดหนึ่งสูงกว่าร้อยละ 50 ของต้นทุนการผลิตรวมตลอดจนบริษัทฯ
ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อย ละ 30
ของมูลค่าการซื้อวัตถุดิบทั้งหมดที่ผ่านมาเป็นเวลา 3 ปี ติดต่อกัน

วัตถุดิบที่ซื้อในประเทศ คิดเป็นร้อยละ 48-50 ของมูลค่าซื้อวัตถุดิบทั้งหมด

วัตถุดิบที่ซื้อจากต่างประเทศ คิดเป็นร้อยละ 50-52 ของมูลค่าซื้อวัตถุดิบทั้งหมด

วัสดุทดแทน : การใช้วัสดุทดแทนจะต้องได้รับความเห็นชอบจากลูกค้า โดยบริษัทฯ
ได้ร่วมพัฒนาและทดสอบคุณภาพให้เป็นไปตามความต้องการของลูกค้า

  สภาพปัญหาเกี่ยวกับวัตถุดิบ : ไม่มี ผลการเปลี่ยนแปลงเทคโนโลยีต่อการใช้วัตถุดิบ :
  ไม่มีผลกระทบต่อการใช้วัตถุดิบ

(ข). ผลกระทบต่อสิ่งแวดล้อม อาชีวอนามัย และความปลอดภัย

 การดำเนินการของบริษัทเพื่อลด และป้องกันผลกระทบทางด้านสิ่งแวดล้อม อาชีวอนามัยและความปลอดภัย

ผลกระทบที่เกิดจากการดำเนินกิจกรรมของบริษัท แบ่งเป็นผลกระทบทางด้านสิ่งแวดล้อม
และผลกระทบต่อสุขภาพอนามัยของพนักงานดังนี้

ผลกระทบทางด้านสิ่งแวดล้อม ได้แก่

2.  การปล่อยมลพิษสู่บรรยากาศ

3.  การปล่อยน้ำเสียสู่สิ่งแวดล้อม

4.  การใช้ทรัพยากรธรรมชาติ

  ผลกระทบทางด้านชีวอนามัย และความปลอดภัย ได้แก่

2.  ลักษณะการปฏิบัติงานที่เสี่ยงต่อการบาดเจ็บ และเจ็บป่วย

3.  สภาพพื้นที่ หรือสิ่งแวดล้อมในการทำงาน ที่ไม่ก่อให้เกิดความปลอดภัย

4.  เครื่องจักร เครื่องมือ หรืออุปกรณ์ ที่ไม่ก่อให้เกิดความปลอดภัย

ซึ่งทางบริษัทฯ ได้มีมาตรการในการดำเนินการ เพื่อแก้ไข และป้องกัน
ผลกระทบดังกล่าวมิให้เกิดขึ้นแก่พนักงานและสิ่งแวดล้อม โดยการจัดตั้งระบบการจัดการสิ่งแวดล้อม
อาชีวอนามัย และความปลอดภัยขึ้นมา
เพื่อควบคุมกิจกรรมที่ก่อหรืออาจก่อให้เกิดผลกระทบต่อสิ่งแวดล้อม อาชีวอนามัยและความปลอดภัย

ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯ ได้ตรวจติดตามการดำเนินงานด้านสิ่งแวดล้อม
อาชีวอนามัยและความปลอดภัยเปรียบเทียบกับกฎหมายด้านสิ่งแวดล้อม
อาชีวอนามัยและความปลอดภัยที่เกี่ยวข้องทั้งหมด ได้แก่ คุณภาพน้ำ คุณภาพอากาศ
ที่ระบายออกจากปล่องโรงงาน การจัดการขยะ มลภาวะทางเสียง
คุณภาพอากาศในสถานที่ปฏิบัติงาน ความร้อน และแสงสว่าง อย่างเป็นประจำ
ซึ่งผลการดำเนินงานของบริษัทฯ ที่ยังไม่เป็นไปตามข้อกำหนดของกฎหมายอย่างครบถ้วน ได้แก่
คุณภาพน้ำ ที่ระบายออกสู่แหล่งน้ำสาธารณะ
ซึ่งทางบริษัทได้จัดทำโปรแกรมปรับปรุงคุณภาพน้ำก่อนปล่อยลงสู่แหล่งน้ำสาธารณะ
เพื่อให้คุณภาพน้ำที่ระบายออกนอกบริษัทฯ เป็นไปตามข้อกำหนดของกฎหมายโดยครบถ้วน
ทั้งนี้ทางบริษัทฯ ได้รับการรับรองมาตรฐาน ISO 14001 เมื่อวันที่ 24 ธันวาคม 2541

ประวัติการทำผิดและแนวทางแก้ไข : ไม่มี

(4) งานที่ยังไม่ส่งมอบ : การผลิตสินค้าของบริษัทฯ ผลิตจากการสั่งซื้อของลูกค้า
และส่งมอบเมื่อแล้วเสร็จ การผลิตจะใช้เวลาไม่นาน จึงไม่มีงานค้างนานที่ยังไม่ได้ส่งมอบ

3.1.3 ธุรกิจพลาสติก ยาง และโลหะ

ก. บริษัทหลักโรงงานอุตสาหกรรมผลิตพลาสติก

(1) ลักษณะผลิตภัณฑ์หรือบริการส่วนของพลาสติก
เป็นการบริการรับจ้างผลิตชิ้นส่วนพลาสติกเพื่องานอุตสาหกรรม โดยกรรมวิธีการฉีดขึ้นรูป (
THERMOPLASTIC INJECTION MANUFACTURING)
และกระบวนการผลิตครบวงจรด้วยการบริการตกแต่งพ่นสี การประกอบการ SILK SCREEN
และการ HOT STAMP ตลอดจนรับจ้างผลิตแม่พิมพ์ฉีดพลาสติก ด้วยการนำเทคโนโลยี CAD/CAM
มาใช้ในการออกแบบ และการจำลองกรรมวิธีการผลิตแม่พิมพ์ด้วยระบบคอมพิวเตอร์ SIMULATION
เพื่อวิเคราะห์หาจุดบกพร่องก่อนการผลิตจริง

  แยกผลิตภัณฑ์หลักของสินค้าตามประเภทลูกค้าที่จ้างผลิตได้ดังนี้

1. ชิ้นส่วนพลาสติกประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า และ อิเล็กทรอนิกส์
ชิ้นส่วนพลาสติกสำหรับผลิตภัณฑ์ที่ใช้ในครัวเรือน และชิ้นส่วนกระติกน้ำ เป็นต้น

2.  ผลิตแม่พิมพ์สำหรับฉีดพลาสติกที่เป็นชิ้นส่วนรถยนต์ ชิ้นส่วนจักรยานยนต์
    ชิ้นส่วนเครื่องใช้ไฟฟ้าและอิเล็กทรอนิกส์ ส่วนประกอบของชิ้นส่วนสุขภัณฑ์ และชิ้นส่วนอื่นๆ
    ที่ใช้ในครัวเรือนตามที่ลูกค้าเป็นผู้จ้างทำ ภายใต้การรับรองมาตรฐาน ISO 9002 จากสถาบัน
    TISI และ QS 9000 จากสถาบัน BVQI

บริษัทไม่มีปัจจัยสำคัญที่มีผลกระทบต่อโอกาส หรือข้อจำกัดในการประกอบธุรกิจ

(2) การตลาดและภาวะการแข่งขัน

  ก. นโยบายและลักษณะการตลาดของผลิตภัณฑ์ หรือบริการที่สำคัญ

กลยุทธ์การแข่งขัน

ด้านผลิตภัณฑ์ (PRODUCT)

1.  ในส่วนของอุตสาหกรรมรถยนต์

    - ได้ร่วมมือกับพันธมิตรที่มีขีดความสามารถในการผลิตแบบ MODULE SUPPLY
    ที่ต้องการแสวงหา INJECTION MOULDER

  - พิจารณาแสวงหาวัตถุดิบ เพื่อการผลิตภายในประเทศที่มีคุณภาพเท่าเทียมกับวัตถุดิบนำเข้า

2.  อุตสาหกรรมรถจักรยานยนต์ เพิ่มขีดความสามารถในการทำแม่พิมพ์ให้มีคุณภาพ

3.  กลุ่มอุตสาหกรรมเครื่องใช้ไฟฟ้า และอิเล็กทรอนิกส์

    - มีการพัฒนากระบวนการผลิตแบบครบวงจร

เช่น ฉีด , พ่นสี SILK SCREEN , HOT STAMP

- การตอบสนองต้นทุนในรูปแบบ ECONOMY OF SCALE

  - การจัดระบบการจัดส่งให้สามารถรองรับการเปลี่ยนแปลงแผนการผลิต

4. กลุ่มอุตสาหกรรมอื่นๆ อาทิเช่น อุตสาหกรรมเครื่องใช้ในครัวเรือน ,
อุตสาหกรรมเครื่องสุขภัณฑ์ , อุตสาหกรรมเฟอร์นิเจอร์ เป็นต้น
เน้นด้านการสร้างความแตกต่างด้านคุณภาพ และการบริการ

ด้านราคา (PRICE)

การปรับโครงสร้างของต้นทุนให้มีความเหมาะสมกับกลุ่มลูกค้าของบริษัทฯ

ช่องทางการจัดจำหน่าย (PLACE)

บริษัทฯ มีการจำหน่ายส่วนใหญ่ ให้แก่ผู้ผลิตสินค้าขั้นต่อไป หรือผู้ว่าจ้างในประเทศ
นอกจากนี้มีการนำเทคโนโลยี EDI เพื่อเพิ่มขีดความสามารถในการติดต่อข้อมูลการซื้อขายกับลูกค้า
ขยายการส่งออกโดยตรงโดยผ่าน BIDDING ทาง INTERNET การเข้าสู่ระบบ E-COMMERCE และ
E-BUSINESS ซึ่งบริษัทฯ สามารถตอบสนองธุรกรรมทางด้านนี้ได้แล้ว

ลักษณะลูกค้าและความสัมพันธ์

เป็นลูกค้าที่ซื้อผลิตภัณฑ์เพื่อนำไปผลิตต่อ ส่วนใหญ่จะเป็นลูกค้าที่ทำธุรกิจร่วมกันมานาน
และมีความสัมพันธ์ที่ดีต่อกัน และบริษัทฯ ได้จัดประเภทของลูกค้าออกเป็นกลุ่มๆ คือกลุ่มยานยนต์,
กลุ่มเครื่องใช้ไฟฟ้า กลุ่มเครื่องสุขภัณฑ์ รวมทั้งกลุ่มแม่พิมพ์ และกลุ่มอื่นๆ

กลุ่มลูกค้าเป้าหมาย

จะเน้นลูกค้าอุตสาหกรรมยานยนต์ อุตสาหกรรมเครื่องใช้ไฟฟ้า และอิเล็กทรอนิกส์ อุตสาหกรรมอื่นๆ
อาทิเช่น อุตสาหกรรมเครื่องใช้ในครัวเรือน อุตสาหกรรมเฟอร์นิเจอร์ อุตสาหกรรมเครื่องสุขภัณฑ์
เป็นต้น ส่วนมากจะเป็นอุตสาหกรรมต่อเนื่อง ที่ผลิตแม่พิมพ์เพื่อฉีดพลาสติก

การจำหน่ายและช่องทางการจำหน่าย

จำหน่ายให้โรงงานอุตสาหกรรม ซึ่งนำไปประกอบเป็นชิ้นส่วนของสินค้าต่างๆ เช่น รถยนต์
เครื่องใช้ไฟฟ้า เครื่องสุขภัณฑ์ เป็นต้น โดยเป็นการจำหน่ายสินค้าภายในประเทศ

สัดส่วนการจำหน่ายในระยะเวลา 3 ปีที่ผ่านมา
มีสัดส่วนร้อยละของยอดขายรวมแบ่งตามกลุ่มลูกค้าหรือผลิตภัณฑ์ ได้ดังนี้

กลุ่มผลิตภัณฑ์ ปี2545 % ปี 2544 % ปี 2543 %

1.  ชิ้นส่วนพลาสติก 92.23 92.80 94.12

2.  ผลิตแม่พิมพ์ 7.77 7.20 5.88

รวม 100.00 100.00 100.00

  (ข) สภาพการแข่งขันภายในอุตสาหกรรม

สภาพการแข่งขันโดยรวม มีแนวโน้มสูงขึ้น เนื่องจากอุตสาหกรรมพลาสติกยังมีตลาดรองรับได้อีกมาก
เช่นตลาดอุตสาหกรรมรถยนต์กำลังการผลิตของอุตสาหกรรมมีจำนวนมาก
อุตสาหกรรมรถจักรยานยนต์ มีคู่แข่งที่สำคัญคือ กลุ่มทุนจากญี่ปุ่น
ซึ่งได้เปรียบในการแข่งขันซึ่งลูกค้าส่วนใหญ่ให้ความสำคัญ กลุ่มเครื่องใช้ไฟฟ้าและอิเล็กทรอนิกส์
คู่แข่งที่สำคัญคือกลุ่มทุนจากเกาหลีและไต้หวัน ซึ่งใช้กลยุทธ์ด้านราคาเป็นข้อได้เปรียบทางการแข่งขัน
ส่วนกลุ่มอื่นๆ ได้แก่อุตสาหกรรมเครื่องใช้ในครัวเรือน เครื่องสุขภัณฑ์ เฟอร์นิเจอร์
สภาพการแข่งขันค่อนข้างน้อย

จำนวนและขนาดของคู่แข่งขัน

ในปี 2545 บริษัทฯ มีคู่แข่งขันที่สำคัญประมาณ 19 ราย

ขนาดของคู่แข่งขัน

มีคู่แข่งขันที่มีขนาดใหญ่กว่าบริษัทฯ 8 ราย ขนาดใกล้เคียงกับบริษัทฯ จำนวน 6 ราย
และขนาดเล็กกว่าบริษัทฯ จำนวน 5 ราย

สถานภาพในการแข่งขันของบริษัทฯ

ในปี 2545 บริษัทฯ ซึ่งมีขนาดกลาง สามารถลดต้นทุน และยังสามารถแข่งขันกับคู่แข่งรายอื่นได้
ในขณะเดียวกันบริษัทฯ มีการปรับปรุงคุณภาพสินค้าให้ได้ตามมาตรฐานระบบ ISO 9002 และ QS
9000 และสามารถส่งมอบสินค้าตามกำหนด
ซึ่งเป็นองค์ประกอบที่ทำให้สามารถแข่งขันกับรายอื่นในตลาดได้ และสร้างความมั่นใจให้กับลูกค้า

คู่แข่งขันรายใหม่

มีแนวโน้มที่คู่แข่งรายใหม่ จะเข้ามาในตลาดได้มากขึ้น
เนื่องจากการเข้ามาทำตลาดนั้นไม่ค่อยยากนัก ส่วนใหญ่จะเป็นบริษัทที่ร่วมทุนกับต่างชาติ
ซึ่งมีจุดแข็งที่สำคัญ ได้แก่ การได้เปรียบในเรื่องเทคโนโลยีการผลิต
ซึ่งจะสามารถช่วยลดปัญหาในเรื่องของต้นทุนการผลิตให้ลดลงได้
ในอนาคตคาดว่าการแข่งขันในอุตสาหกรรมจะมุ่งเน้นในเรื่องคุณภาพของสินค้าที่ตรงตามมาตรฐาน
และต้นทุนการผลิตที่ต่ำ

อำนาจต่อรองของลูกค้า

สูงมากในเรื่องของการต่อรองราคา ให้ได้ตามราคาเป้าหมายที่กำหนดไว้
และการผลิตสินค้าให้ได้ตามมาตรฐานสากล โดยเฉพาะกลุ่มอุตสาหกรรมชิ้นส่วนยานยนต์
และชิ้นส่วนเครื่องใช้ไฟฟ้า

แนวโน้มภาวะอุตสาหกรรมและสภาพการแข่งขันในอนาคต

คาดว่าอุตสาหกรรมชิ้นส่วนพลาสติก จะมีการขยายตัวต่อเนื่อง
การเข้ามาลงทุนในประเทศไทยของผู้ประกอบการรถยนต์มีมากขึ้น
การใช้ชิ้นส่วนในประเทศมีแนวโน้มที่ดี หากคุณภาพได้มาตรฐาน แต่คู่แข่งจากต่างชาติจะมีมากขึ้น
และการลดอัตราภาษีนำเข้าตามกรอบของ AFTA และการเปิดตลาดเสรีตาม WTO
จะช่วยลดต้นทุนการผลิต และขยายตลาด แต่ก็ทำให้การแข่งขันเพิ่มขึ้นด้วย
ทั้งนี้ผู้ประกอบการจะต้องปรับตัวให้สอดคล้องกับข้อกำหนด และมาตรฐานสากลต่างๆ เช่น ISO และ
QS มิฉะนั้นจะเป็นอุปสรรคในการดำเนินงานในอนาคต

ส่วนด้านการลงทุนการผลิตชิ้นส่วนพลาสติกจากกลุ่มทุนของต่างชาติ จะมีมากขึ้น
การใช้ชิ้นส่วนภายในประเทศมีแนวโน้มที่ดีขึ้น โดยใช้กลยุทธ์ที่สำคัญในการแข่งขัน ได้แก่
ราคาต้นทุนที่ต่ำ และคุณภาพที่ได้มาตรฐานสากล

สำหรับสภาพการแข่งขันในอนาคต จะมีการแข่งขันในวงกว้างขึ้นทั้งในด้านราคา คุณภาพ
ระยะเวลาการส่งมอบ
การบริหารและโดยเฉพาะอย่างยิ่งการสร้างมูลค่าเพิ่มในด้านสินค้าและการบริการ

(3) การจัดหาผลิตภัณฑ์หรือบริการ

บริษัทมีโรงงานอุตสาหกรรมผลิตพลาสติก มีจำนวน 2 โรงงาน

1.  เลขที่ 11/1 หมู่ที่ 14 เขตนิคมอุตสาหกรรมบางชัน ถ.เสรีไทย แขวงมีนบุรี เขตมีนบุรี
    กรุงเทพฯ 10510

2.  เลขที่ 99 หมู่ 5 ถ.บางนา-ตราด (กม.38) อ.บางปะกง จ.ฉะเชิงเทรา

อุตสาหกรรมการผลิตพลาสติก

(ก) กำลังการผลิต

ปี 2545 ปี 2544 ปี 2543

กำลังการผลิตเต็มที่

ชั่วโมงการทำงานของเครื่องจักร (ช.ม.) 590,400 554,400 554,400

ปริมาณการผลิตจริง

ชั่วโมงการทำงานของเครื่องจักร (ช.ม.) 413,280 360,360 368,122

อัตราการใช้กำลังการผลิต % 70.00 65.00 66.40

อัตราการเพิ่ม (ลด) ของปริมาณการผลิต % 14.70 (1.40) 10.67

จำนวนกะ ที่ผลิตได้คือ 3 กะ จำนวนกะที่ผลิตจริง คือ 3 กะ

นโยบายการผลิตที่สำคัญ ไม่สามารถเปิดเผยได้

การจัดหาวัตถุดิบและผู้จำหน่าย

อุตสาหกรรมการผลิตพลาสติก

วัตถุดิบที่สำคัญ คือ เม็ดพลาสติก ไม่สามารถที่จะหาวัสดุอื่นมาทดแทนได้

แหล่งที่มาของวัตถุดิบ มีการสั่งซื้อจากใน และต่างประเทศ ในการนำเข้าวัตถุดิบ
จะเป็นการสั่งซื้อจากประเทศญี่ปุ่น สิงคโปร์ และไต้หวัน

 ผลการเปลี่ยนแปลงเทคโนโลยี ต่อการใช้วัตถุดิบ : ไม่มีผลกระทบ

สภาพปัญหาเกี่ยวกับการใช้วัตถุดิบ

ปัญหาสำคัญที่จะมีผลกระทบคือ ราคาน้ำมัน และค่าเงินบาท
ซึ่งอาจทำให้เกิดการเปลี่ยนแปลงราคาของเม็ดพลาสติก มีแนวโน้มที่จะสูงขึ้น

ไม่มีต้นทุนวัตถุดิบชนิดใดชนิดหนึ่ง สูงกว่าร้อยละ 50 ของต้นทุนการผลิตรวม

 ผู้จำหน่าย จำนวนสัดส่วนการซื้อภายในประเทศและต่างประเทศ

สัดส่วนในการสั่งซื้อวัตถุดิบภายในประเทศ 97 % สั่งซื้อจากผู้จำหน่ายมากกว่า 15 ราย

  สัดส่วนในการซื้อวัตถุดิบจากต่างประเทศ 3 %

บริษัท ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30 ของ
มูลค่าการซื้อวัตถุดิบทั้งหมดที่ผ่านมาเป็นเวลา 3 ปี ติดต่อกัน

แหล่งที่มาของเทคโนโลยีการผลิต : มาจากระบบภายในของบริษัท
และบางส่วนบริษัทพัฒนาขึ้นมาใช้เอง

(ข) ผลกระทบต่อสิ่งแวดล้อม

อุตสาหกรรมการผลิตพลาสติก

การดำเนินการกำจัดและบำบัดน้ำเสีย บริษัทจัดทำสัญญาบริการกับบริษัท
บริหารและพัฒนาเพื่อการอนุรักษ์สิ่งแวดล้อม จำกัด (GENCO) สัญญาบริการจะทำกันปีต่อปี
ซึ่งเป็นบริษัทฯ ที่ทางราชการได้กำหนดให้เป็นผู้ดำเนินการ
จึงทำให้คุณภาพน้ำเสียที่ทิ้งได้ตามมาตรฐานที่ระบุไว้

การดำเนินงานเกี่ยวกับความปลอดภัย และอาชีวอนามัย สภาพแวดล้อมจากการทำงาน บริษัทฯ
ได้มีการตรวจสอบระบบป้องกัน และระงับอัคคีภัย โดยให้พนักงานได้รับการฝึกซ้อมดับเพลิง
และจัดตั้งคณะกรรมการรักษาความปลอดภัย อาชีวอนามัย และสภาพแวดล้อมในการทำงาน
โดยได้กำหนดเป็นนโยบายของบริษัทฯ รวมทั้งมีการรณรงค์เผยแพร่ตามวารสาร
และทำแผ่นป้ายแสดงสถิติอุบัติเหตุ ติดป้ายประกาศให้พนักงานทราบ

ทางด้านการอนุรักษ์พลังงาน บริษัทฯ มีนโยบายให้หน่วยงานทำการวิเคราะห์
และทำการศึกษาถึงการใช้พลังงานไฟฟ้า โดยเน้นการใช้พลังงานอย่างประหยัด
และเกิดประสิทธิภาพมากยิ่งขึ้น และผลกระทบจากการสูญเสียพลังงานดังกล่าว ซึ่งเป็นไปตาม
พ.ร.บ. การส่งเสริมการอนุรักษ์พลังงาน พ.ศ. 2535
โดยจัดให้มีการอบรมให้พนักงานทุกคนมีส่วนร่วมในการทำกิจกรรมดังกล่าว

การกำจัดสิ่งปฏิกูลหรือวัสดุที่ไม่ใช้แล้ว ทางบริษัทฯ
ได้ดำเนินการขออนุญาตกรณีการนำสิ่งปฏิกูลหรือวัสดุที่ไม่ใช้แล้วซึ่งมีลักษณะและคุณสมบัติเป็นไปตามประกาศกระทรวงอุตสาหกรรม
ฉบับที่ 1 (พ.ศ.2541) และฉบับที่ 6 (พ.ศ. 2540)
ออกนอกบริเวณโรงงานทุกครั้งก่อนนำไปกำจัด

สรุป ผลกระทบต่อสิ่งแวดล้อมได้ดำเนินการปฏิบัติจริงในระยะเวลา 3 ปีที่ผ่านมา
เป็นไปตามที่กฎหมายกำหนดอย่างเคร่งครัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

(4) งานที่ยังไม่ส่งมอบ

 ไม่มี 

  (ข) บริษัทหลักโรงงานอุตสาหกรรมประเภทยาง

(1) ลักษณะผลิตภัณฑ์ประเภทยาง

บริษัทฯ ประกอบธุรกิจประเภทอุตสาหกรรมสายยางยืด และแถบยางยืด
ซึ่งผลิตภัณฑ์ส่วนใหญ่จะใช้เป็นส่วนประกอบของเสื้อผ้า ที่มียางยืดเป็นส่วนประกอบ
และสามารถนำไปใช้งานทางด้านอื่นๆ ได้ตามที่ลูกค้าต้องการ เช่น
เส้นยางเพื่อผลิตสินค้าสำหรับเด็ก ยางยืดเพื่อผลิตชุดชั้นใน สุภาพบุรุษ และสุภาพสตรี

บริษัท ไม่มีปัจจัยสำคัญใดที่มีผลกระทบต่อโอกาส หรือการประกอบธุรกิจ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ หรือบริการที่สำคัญ

 กลยุทธ์การแข่งขัน 

กลยุทธ์การแข่งขันที่สำคัญ บริษัทใช้คุณภาพของสินค้าเป็นปัจจัยหนึ่งของการแข่งขัน
เนื่องจากผลิตภัณฑ์ของบริษัทฯ เป็นผลิตภัณฑ์ที่มีคุณภาพ และเป็นที่ยอมรับอย่างแพร่หลาย
ทั้งตลาดในประเทศ และตลาดต่างประเทศ ซึ่งบริษัทฯ ได้พัฒนาคุณภาพผลิตภัณฑ์อย่างต่อเนื่อง
และได้เล็งเห็นถึงความสำคัญของลูกค้า จึงจำเป็นต้องสร้างความเชื่อมั่นให้กับลูกค้า
โดยมีการพัฒนาและปรับปรุงคุณภาพของผลิตภัณฑ์ให้ดียิ่งขึ้น และทำอย่างต่อเนื่อง
พร้อมกับผลิตสินค้าให้หลากหลายรูปแบบ เพื่อสนองความต้องการของลูกค้า
และทำให้ลูกค้าเกิดความพึงพอใจ โดยคำนึงถึงความปลอดภัยของผู้ใช้ บริษัทฯ
จึงพยายามรักษามาตรฐานของผลิตภัณฑ์ ให้เป็นไปตามระบบ มาตรฐานของ Oeko-Tex Standard
100 ของสถาบันทดสอบสิ่งทอ ประเทศสวิสเซอร์แลนด์ นอกจากนี้ บริษัทฯ มีการเพิ่มกำลังการผลิต
และลดต้นทุนการผลิตโดยใช้เครื่องจักร และอุปกรณ์ที่ทันสมัยเพิ่มมากขึ้น ในด้านราคา
มีการกำหนดราคาขายให้เหมาะสมกับภาวะตลาดในปัจจุบัน และเงื่อนไขที่ลูกค้าพึงพอใจ
ตลอดจนมีการจัดทำระบบบริหารสิ่งแวดล้อม ISO 14001 เพื่อเพิ่มศักยภาพในการแข่งขัน
ส่วนในด้านการให้บริการมีการพัฒนาทางด้านการบริการและการส่งมอบสินค้าให้ลูกค้าด้วยความซื่อสัตย์รวดเร็ว
และทันกำหนด

ลักษณะของลูกค้า

คือลูกค้าที่ซื้อสินค้าไปเพื่อนำไปผลิตเป็นผลิตภัณฑ์สำเร็จรูปด้านเสื้อผ้า
ก่อนที่จะจัดจำหน่ายเป็นชุดชั้นในสุภาพบุรุษและสุภาพสตรี ชุดวอร์ม ชุดว่ายน้ำ ผ้าอ้อมเด็ก
และงานทั่วไปอื่นๆ ที่ใช้ส่วนประกอบของยางยืดถัก ยางยืดทอ และแถบยางยืด และผู้ขายส่ง

ลักษณะความสัมพันธ์

เป็นลูกค้าเก่าที่ติดต่อซื้อขายกันมานาน และบริษัทมีการให้คำปรึกษารวมทั้งข้อเสนอแนะต่างๆ
ให้กับลูกค้าเพื่อให้เกิดความพึงพอใจ

ลูกค้าเป้าหมาย

 กลุ่มโรงงานอุตสาหกรรมผลิตสินค้าสำหรับเด็ก อุตสาหกรรมผลิตเสื้อผ้าสำเร็จรูปเพื่อจำหน่ายทั้งในประเทศและส่งออก

การจำหน่ายและช่องทางการจำหน่าย

บริษัทฯ
ใช้วิธีการจำหน่ายสินค้าให้โรงงานผลิตซึ่งนำไปเป็นวัตถุดิบในการผลิตเสื้อผ้าสำเร็จรูปเป็นหลัก
โดยเป็นการจำหน่ายให้โรงงานอุตสาหกรรม 80 % ส่วนอีก 20 %
เป็นการจำหน่ายให้ผู้ขายส่งเพื่อนำไปจำหน่ายปลีก

สัดส่วนการจำหน่ายในประเทศ 31.02 %

สัดส่วนการจำหน่ายต่างประเทศ 68.98 % ( Japan, Australia, Hong Kong, Holland,
China…etc.)

  (ข) สภาพการแข่งขันภายในอุตสาหกรรม

ในอุตสาหกรรมนี้สภาพการแข่งขันรุนแรงขึ้น
เนื่องจากมีสินค้าจากต่างประเทศที่มีต้นทุนต่ำกว่าเข้ามาแข่งขัน
ซึ่งเป็นอุปสรรคทางการค้าด้านราคาขาย อีกทั้งธุรกิจเสื้อผ้าสำเร็จรูป
ซึ่งเป็นลูกค้าหลักของบริษัทได้รับความกระทบกระเทือนจากสินค้านำเข้าที่มีต้นทุนต่ำกว่าเข้ามาครองส่วนแบ่งตลาด
ทำให้บริษัทฯ ได้รับผลกระทบทางอ้อมจากการนี้ไปด้วย ดังนั้นบริษัทฯ
จึงต้องพยายามยกระดับคุณภาพของสินค้าให้ดีมากยิ่งขึ้น และให้บริการที่รวดเร็วกับลูกค้า
เพื่อรักษาฐานลูกค้าเดิมและขยายตลาดทั้งในประเทศและต่างประทศ

จำนวนคู่แข่งของบริษัทมีประมาณ 7 ราย

ขนาดของคู่แข่งขันจะมีขนาดใกล้เคียงกันหรือมีขนาดเล็กกว่าบริษัท

แนวโน้มภาวะอุตสาหกรรม และสภาพการแข่งขันในอนาคต

แนวโน้มของอุตสาหกรรมยางยืดโดยรวมมีการเจริญเติบโตค่อนข้างช้า
และนอกจากการแข่งขันทางด้านราคาแล้ว ผู้ประกอบการยังต้องแข่งขันทางด้านคุณภาพ
และการจัดการเพื่อให้สอดคล้องกับสภาวะของตลาดโลกที่เริ่มมีการใช้มาตรการกีดกันทางการค้าที่มิใช่ภาษี
ในประเด็นด้านแรงงาน สิทธิมนุษยชน สิ่งแวดล้อม และระบบบริหารคุณภาพ เช่นระบบบริหารคุณภาพ
ISO 9001: 2000 ,ระบบการจัดการด้านสิ่งแวดล้อม ISO 14001

เพื่อรองรับสภาพการแข่งขันในอนาคต บริษัทฯ ได้เตรียมความพร้อม โดยได้นำระบบบริหารคุณภาพ
ISO 9001: 2000 มาใช้ในการจัดการด้านคุณภาพ และนอกเหนือจากนั้น ผลิตภัณฑ์ของบริษัทฯ
ยังได้รับการรับรองจากสถาบันทดสอบสิ่งทอทางด้านความปลอดภัยของผู้บริโภค Oeko-Tex
Standard 100 และกำลังดำเนินการทางด้านสิ่งแวดล้อมเพื่อให้ได้ ISO 14001

  (3) การจัดหาผลิตภัณฑ์หรือบริการ

  บริษัทฯ มีที่ตั้งโรงงาน 2 แห่ง

1.  เลขที่ ง.1 หมู่ที่ 13 ถนนเสรีไทย แขวงมีนบุรี เขตมีนบุรี กรุงเทพ 10510
    จำนวนโรงงานทั้งหมด 5 หลัง ประกอบด้วยอาคารโรงงาน 3 หลัง
    อาคารคลังวัตถุดิบและวัสดุ 1 หลังอาคารคลังสินค้าสำเร็จรูป และส่วน SLITTING 1 หลัง

2.  เลขที่ 99 หมู่ 5 ถนนบางนา-ตราด (ก.ม.38) ตำบลบางสมัคร อำเภอบางปะกง
    จังหวัดฉะเชิงเทรา ประกอบด้วยอาคารโรงงานทั้งหมด 2 หลัง

  ซึ่งมีรายละเอียดการผลิตคือ

(ก) กำลังการผลิต

กำลังการผลิตรวม (หน่วย 1:1,000)

ปริมาณการผลิตจริง หน่วย ปี 2545 ปี 2544 ปี 2543

เส้นยาง, แถบยาง ,สายยางยืด กิโลกรัม 5,896 4,796 4,651

บริษัทมีนโยบายการผลิตที่สำคัญคือ ผลิตสินค้าที่มีคุณภาพ ไม่เป็นอันตรายต่อสุขภาพ
และรักษาสิ่งแวดล้อม มีการส่งมอบตรงเวลา พยายามลดต้นทุน
เพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศ
ดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

การจัดหาวัตถุดิบและผู้จำหน่ายวัตถุดิบ

วัตถุดิบหลักที่ใช้ในการผลิต คือยางธรรมชาติเป็นวัตถุดิบหลักสำคัญที่ใช้ในการผลิต โดยบริษัท
ได้ซื้อวัตถุดิบจากบริษัทในกลุ่มโดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในกลุ่ม
ทำให้ไม่มีปัญหาทางด้านคุณภาพของวัตถุดิบ

ปัญหาการขาดแคลนวัตถุดิบ คาดว่าจะไม่เกิดขึ้นง่าย เพราะวัตถุดิบหลักคือยาง
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด

ผลการเปลี่ยนแปลงเทคโนโลยีต่อการใช้วัตถุดิบ
บริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศ ปี 2545 96.87 %

สัดส่วนการซื้อวัตถุดิบต่างประเทศ ปี 2545 3.13 %

  (ข). ผลกระทบต่อสิ่งแวดล้อม

กระบวนการผลิตที่อาจมีผลกระทบต่อสิ่งแวดล้อม คือ เรื่องการกำจัดของเสียอันตราย
และไม่อันตราย การเกิดน้ำเสีย เป็นต้น

การดำเนินการเพื่อลดผลกระทบ บริษัทฯ ได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

-   การใช้ก๊าซธรรมชาติ (Natural Gas) แทนการใช้น้ำมันเตา ในกระบวนการผลิต

-   สิ่งปฏิกูลหรือวัสดุที่ไม่ใช้แล้วที่เป็นของเสียโดยแยกประเภทการกำจัด ดังนี้

    1. ของเสียอันตรายได้ให้บริษัทที่รับกำจัด
    และได้รับอนุญาตจากกระทรวงอุตสาหกรรมเป็นผู้ดำเนินการ

  2. ของเสียที่ไม่อันตราย ได้แยกเป็น 2 ประเภท คือนำไปฝังกลบและนำไปเผา โดยบริษัท
  ที่ได้รับอนุญาตจากกระทรวงอุตสาหกรรมเป็นผู้ดำเนินการ
  ทั้งนี้ดำเนินการอย่างถูกต้องตามกฎหมาย

การบำบัดน้ำเสีย โดยใช้ระบบบำบัดน้ำเสีย แบบ ACTIVATED SLUDGE
และได้มีการควบคุมระบบน้ำเสียจากกระบวนการผลิต โดยมีการส่งน้ำไปวิเคราะห์ทุกๆ เดือน
เพื่อควบคุมไม่ให้มีค่าเกินมาตรฐาน

ผลการปฏิบัติจริงในระยะ 3 ปีที่ผ่านมา เป็นไปตามที่กฎหมายกำหนด โดยมีค่าใช้จ่ายดังนี้

หน่วย : ล้านบาท ปี 2545 ปี 2544 ปี 2543

- ค่าใช้จ่ายดำเนินการเพื่อลดผลกระทบต่อสิ่งแวดล้อม 2.64 1.48 1.57

บริษัท ไม่มีข้อพิพาท หรือถูกฟ้องร้องเกี่ยวกับสิ่งแวดล้อม

(4) งานที่ยังไม่ส่งมอบ : ไม่มี

3.2 กลุ่มอิเล็กทรอนิกส์ และคอมพิวเตอร์

  บริษัทหลักประเภทผลิตภัณฑ์คอมพิวเตอร์ และอุปกรณ์ต่อเนื่อง

(1) ลักษณะผลิตภัณฑ์หรือบริการ เป็นการรับจ้างผลิตชิ้นส่วนอิเล็กทรอนิกส์
และขายอุปกรณ์คอมพิวเตอร์ โดยรับจ้างผลิตชิ้นส่วนคอมพิวเตอร์เป็นธุรกิจหลัก
ปัจจัยสำคัญที่มีผลกระทบต่อโอกาสในการประกอบธุรกิจ ขณะนี้คือ
นโยบายของประเทศจีนที่มีต่อผู้ลงทุนจากภายนอก ซึ่งรัฐบาลจีนได้สนับสนุนและให้สิทธิประโยชน์ต่างๆ
ที่จูงใจผู้ลงทุนต่างประเทศให้เข้าไปลงทุนในประเทศจีน
ทำให้มีโอกาสที่นักลงทุนจากต่างประเทศจะย้ายฐานการผลิตจากประเทศไทยไปประเทศจีนได้

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์

กลยุทธ์การแข่งขัน

ในปี 2545 การแข่งขันด้านราคาก็ยังคงรุนแรงอยู่ บริษัทฯ
ต้องปรับปรุงการผลิตและการบริหารเพื่อลดต้นทุนการผลิตและราคาขายของสินค้าลงอีก
เพื่อรักษาตลาดและสร้างผลกำไรต่อผู้ถือหุ้น โดยเน้นคุณภาพและความพึงพอใจของลูกค้าเป็นสำคัญ

ลักษณะของลูกค้าและกลุ่มลูกค้าเป้าหมาย

ลักษณะของลูกค้า : ธุรกิจหลักของบริษัท ในการผลิตชิ้นส่วนคอมพิวเตอร์ คือผลิตและจำหน่ายให้กับ
บริษัท ฮิตาชิ โกลบอลสตอเรจ เทคโนโลยีส์ (ประเทศไทย) จำกัด เพียงรายเดียว
โดยบริษัทฯยังไม่มีนโยบายที่จะเปลี่ยนแปลงสัดส่วนการขาย
และหากสูญเสียลูกค้าดังกล่าวจะเกิดผลกระทบต่อธุรกิจหลักของบริษัทฯ

การจำหน่ายและช่องทางการจำหน่าย

ธุรกิจหลักของบริษัทฯ เป็นการรับจ้างผลิตชิ้นส่วนคอมพิวเตอร์ ประเภท Hard Disk Drive โดย
จำหน่ายให้กับบริษัท ฮิตาชิ โกลบอลสตอเรจ เทคโนโลยีส์ (ประเทศไทย) จำกัด ทั้งหมด ดังนั้น
เรื่องการจำหน่ายและช่องทางการจำหน่าย จึงเป็นหน้าที่ของลูกค้าที่จะดำเนินการเองทั้งหมด

  (ข) สภาพการแข่งขันภายในอุตสาหกรรม

อุตสาหกรรมผลิตชิ้นส่วนคอมพิวเตอร์ เป็นอุตสาหกรรมเพื่อการส่งออก
และประเทศไทยไม่มีเทคโนโลยีเป็นของตนเอง การแข่งขันจะอยู่ในระดับระหว่างประเทศ
หรือระหว่าง Brand ของบริษัทข้ามชาติ ซึ่งหนึ่งในบริษัทข้ามชาตินั้นก็คือลูกค้าของบริษัท
ขณะนี้ประเทศจีนเป็นแม่เหล็ก ดึงดูดการลงทุนของบริษัทข้ามชาติต่างๆ
ให้เข้าไปตั้งฐานการผลิตในประเทศจีน โดยประเทศจีนได้สนับสนุนปัจจัยต่างๆ
และเสนอให้สิทธิประโยชน์ที่จูงใจต่อบริษัทข้ามชาติเหล่านั้น
ดังนั้นหากประเทศไทยไม่สามารถเสนอสิทธิประโยชน์ และมีปัจจัยสนับสนุนอื่นๆ
ที่จูงใจและเอื้ออำนวยต่อการเข้ามาลงทุนในประเทศเราได้
ประเทศไทยก็มีโอกาสสูงที่จะสูญเสียเงินลงทุนที่จะเข้ามาในประเทศไทยไปให้แก่ประเทศจีนอย่างแน่นอน

ในส่วนของบริษัทฯ ก็ได้มุ่งเน้นคุณภาพ โดยการปฏิบัติตามมาตรฐาน ISO 9002
ซึ่งบริษัทก็ได้ยกระดับ Certificate ของ ISO 9002 จากฉบับปี 1994 เป็นฉบับปี 2000
เมื่อเดือนธันวาคม 2544 ทั้งนี้ บริษัทฯ ได้ปฏิบัติตามระบบมาตรฐานคุณภาพ ISO 9002 มาตั้งแต่ปี
2537 รวมถึงสร้างภาพลักษณ์ที่ดี ด้วยการปฏิบัติตามระบบมาตรฐาน การจัดการสิ่งแวดล้อม ISO
14001 ตั้งแต่ปี 2541 อีกด้วย

จำนวนและขนาดของคู่แข่งขัน บริษัทฯ ไม่มีคู่แข่งโดยตรง
แต่มีคู่แข่งทางอ้อมในระดับระหว่างประเทศ หรือระหว่าง Brand ของบริษัทข้ามชาติอยู่ประมาณ 5
ราย ซึ่งมีขนาดใหญ่กว่า และขนาดใกล้เคียงกัน

แนวโน้มภาวะอุตสาหกรรม และสภาพการแข่งขันในอนาคต

อุตสาหกรรมผลิตชิ้นส่วนคอมพิวเตอร์ เป็นอุตสาหกรรมที่มีการแข่งขันสูงมาก
และราคาสินค้ามีแนวโน้มที่ลดลงตลอดเวลา มีภาวะที่ไม่แน่นอน ทั้งภายในและภายนอกประเทศ
โดยประเทศจีนมีบทบาทสำคัญอย่างยิ่งที่จะกำหนดอนาคตของอุตสาหกรรมผลิตชิ้นส่วนคอมพิวเตอร์ในประเทศไทย

(3) การจัดหาผลิตภัณฑ์หรือบริการ

โรงงานอุตสาหกรรมการผลิตชิ้นส่วนคอมพิวเตอร์ มีจำนวน 1 โรงงาน ตั้งอยู่ที่ เขตศรีราชา เลขที่
336 หมู่ 10 ถ.สุขุมวิท ต.บางพระ อ.ศรีราชา จ.ชลบุรี 20210

(ก) กำลังการผลิต

ปี 2545 ปี 2544 ปี 2543

กำลังการผลิตและปริมาณการผลิต 10,430,000 9,330,000 9,330,000

จำนวนที่สามารถผลิตได้จริง 9,454,706 8,865,574 6,693,587

อัตราการใช้กำลังการผลิต 90.65 % 95.00 % 71.74 %

อัตราการเพิ่ม (ลด) ของปริมาณการผลิต 6.65 % 32.45 % (4.82 % )

จำนวนกะที่สามารถผลิตได้ คือ 3 กะ

จำนวนกะที่ผลิตจริง คือ 3 กะ

การจัดหาวัตถุดิบและผู้จำหน่ายวัตถุดิบ

เนื่องจากอุตสาหกรรมผลิตชิ้นส่วนคอมพิวเตอร์นี้ ลูกค้าเป็นผู้จัดหาวัตถุดิบให้บริษัทฯ ทั้งหมด
ดังนั้นบริษัทจึงไม่มีข้อมูลเกี่ยวกับวัตถุดิบ

(ข). ผลกระทบต่อสิ่งแวดล้อม

การควบคุมผลกระทบต่อสิ่งแวดล้อมอยู่ภายใต้การควบคุมของกองควบคุมโรงงานอุตสาหกรรม
กระทรวงอุตสาหกรรม บริษัทฯ
มีการควบคุมผลกระทบของกระบวนการผลิตและวัสดุเหลือใช้ที่มีผลต่อสิ่งแวดล้อมตามที่กฎหมายกำหนดอย่างเคร่งครัด
ทั้งนี้บริษัทฯ ได้ปฏิบัติภายใต้ระบบการจัดการสิ่งแวดล้อม ตามมาตรฐานสากล ISO 14001

(4) งานที่ยังไม่ส่งมอบ

ไม่มี

  3.3 กลุ่มพลังงาน

บริษัทฯ แบ่งการดำเนินงานของกลุ่มพลังงานออกเป็นภายในประเทศและต่างประเทศ
โดยโครงการภายในประเทศคือ ร่วมลงทุนในบริษัท ยูเนี่ยนเพาเวอร์ดีเวลลอปเม้นท์ จำกัด
ซึ่งเดิมจะดำเนิน การในโครงการผลิตกระแสไฟฟ้าอิสระบ้านหินกรูด จังหวัดประจวบคีรีขันธ์ เนื้อที่
1,200 ไร่ กำลังการผลิต 1,400 เมกะวัตต์ โดยใช้ถ่านหินคุณภาพดีเป็นเชื้อเพลิง
ซึ่งโครงการนี้ได้ถูกเลื่อนกำหนดจากเดิมในปี 2540 มาจนถึงปัจจุบัน
และยังไม่สามารถกำหนดแน่นอนว่าจะเริ่มดำเนินการได้เมื่อใด
โครงการนี้ได้ผ่านการพิจารณาเรื่องสิ่งแวดล้อมจากสำนักนโยบายและแผนสิ่งแวดล้อมแห่งชาติแล้ว
แต่เนื่องจากปี 2545 รัฐบาลได้พิจารณาให้เลื่อนโครงการออกไปอีกจนถึงปี 2550
และให้หน่วยงานที่เกี่ยวข้องรับเจรจาโครงการใหม่ ดังนั้น ขณะนี้ยังไม่สามารถสรุปผลที่แน่นอนได้
ต้องรอผลการเจรจารอบใหม่ และผลการสรุปจากภาครัฐ และหน่วยงานที่เกี่ยวข้อง

ส่วนที่ต่างประเทศ บริษัทฯ ได้ร่วมลงทุนกับหน่วยงานท้องถิ่นในประเทศจีน
เพื่อดำเนินโครงการผลิตกระแสไฟฟ้า จำนวน 10 โครงการ ซึ่งมีที่ตั้งใน 3 มณฑล คือมณฑลเจียงซู
มณฑลเจ้อเจียง และมณฑลยูนาน รวมเป็นเงินลงทุนในโครงการทั้งสิ้นประมาณ 4,000 ล้านบาท
โดยบางโรงงานได้เริ่มการผลิตตั้งแต่ปี 2539 ปัจจุบันทุกโรงงานได้ดำเนินการผลิตแล้ว
ลักษณะของโรงไฟฟ้า 8 โรงงานในมณฑลเจียงซู และเจ้อเจียง
ผลิตทั้งกระแสไฟฟ้าและพลังความร้อน (ไอน้ำ) ส่วนอีก 2 โรงงาน ในมณฑลยูนาน
ผลิตกระแสไฟฟ้าอย่างเดียว
เนื่องจากการลงทุนของฝ่ายไทยได้รับการชักชวนจากรัฐบาลของประเทศจีน
เป็นการร่วมทุนกับผู้ถือหุ้นฝ่ายจีน ซึ่งส่วนใหญ่คือ หน่วยงาน หรือ องค์กรบริหารส่วนท้องถิ่น
สัญญาการดำเนินการส่วนใหญ่จะมีอายุ 30 ปี
โครงการได้รับการส่งเสริมการลงทุนในฐานะที่เป็นบริษัทร่วมทุนจากต่างประเทศ
ได้รับสิทธิประโยชน์เรื่องภาษี โดยได้รับยกเว้นภาษีใน 3 ปีแรก และ 3
ปีถัดไปเสียภาษีในจำนวนกึ่งหนึ่ง นอกจากนี้ มีการขยายธุรกิจในโครงการไฟฟ้าเดิม 1 แห่ง
ที่มณฑลเจียงซู ให้มีโรงงานผลิตกรดมะนาวเพิ่มอีก 1 โครงการ
ซึ่งสามารถใช้ไอน้ำส่วนเกินจากโรงไฟฟ้าเป็นวัตถุดิบส่วนหนึ่งของโรงงานนี้

การตลาดและภาวะการแข่งขัน

นโยบายและลักษณะการตลาด การจำหน่ายกระแสไฟฟ้าในประเทศจีน
ส่วนหนึ่งขายให้กับระบบจ่ายไฟฟ้ากำลังของรัฐ (ใช้วิธีสายส่ง) ตามนโยบายของรัฐบาลจีน
และบางส่วนเป็นการจำหน่ายให้องค์กรไฟฟ้าท้องถิ่น ในส่วนของพลังงานความร้อน (ไอน้ำ) บริษัทฯ
มีกลยุทธ์ทางด้านการตลาด คือ
จากการที่ภาครัฐส่งเสริมให้ผู้ใช้ไอน้ำยกเลิกการใช้หม้อน้ำขนาดเล็กที่ผลิตขึ้นเอง
มาใช้ไอน้ำจากโรงไฟฟ้าเพื่อลดปัญหาเรื่องสิ่งแวดล้อม บริษัทฯ
จึงพยายามทำการตลาดแสดงให้เห็นว่า ราคาค่าไอน้ำที่ใช้จากบริษัทฯ
ต่อหน่วยกิกกาจูนมีราคาถูกกว่าต้นทุนไอน้ำที่ต่างคนต่างผลิตใช้เองอยู่แล้ว
นอกจากนี้ในระยะหลังบางโรงงานมีการติดต่อขายกระแสไฟฟ้าโดยตรงให้กับโรงงานอุตสาหกรรมที่เกิดใหม่ในพื้นที่นั้นๆ
เพื่อเป็นการเพิ่มรายได้ให้บริษัท

ลักษณะของลูกค้า คือ อุตสาหกรรมที่ใช้พลังความร้อน และระบบจ่ายไฟฟ้ากำลังของรัฐ
กลุ่มลูกค้าเป้าหมาย ในส่วนของลูกค้าที่ใช้กระแสไฟฟ้า ภาครัฐเป็นผู้ดูแล แต่ลูกค้าใช้พลังความร้อน
(ไอน้ำ) เป็นลูกค้าในรัศมี 7 กิโลเมตรจากโรงงาน
และลูกค้าประเภทโรงงานอุตสาหกรรมที่ซื้อกระแสไฟฟ้าโดยตรงจากบริษัทฯ

การจำหน่ายและช่องทางการจำหน่าย ตามที่กล่าวไว้ข้างต้น มีการจำหน่ายให้รัฐส่วนหนึ่ง
และจำหน่ายตรงจากโรงงานส่วนหนึ่ง เนื่องจากลักษณะของผลิตภัณฑ์เป็นการจำหน่ายกระแสไฟฟ้า
และพลังงานไอน้ำ จึงจำหน่ายในพื้นที่เท่านั้น ไม่มีการจำหน่ายไปยังต่างประเทศ

สภาพการแข่งขันภายในอุตสาหกรรม และจำนวนคู่แข่ง

เนื่องจากการเข้าไปลงทุนในโครงการผลิตกระแสไฟฟ้า เป็นการชักชวนจากรัฐบาลจีน
ถึงแม้จะมีผู้เข้าไปดำเนินการจำนวนมาก แต่มีการกระจายไปทั่วประเทศ
ทุกฝ่ายมีคู่ค้าโดยคำแนะนำจากองค์กรท้องถิ่น ไม่มีการประมูลกัน
จึงแทบไม่มีการแข่งขันภายในอุตสาหกรรมของพื้นที่นั้นๆ

ขนาดของบริษัท

ขนาดโรงไฟฟ้าที่อยู่ในช่วง 6 ถึง 60 เมกะวัตต์ ต่อเครื่อง
จะเป็นขนาดที่ผลิตในประเทศจีนได้ทั้งหมด ขนาดโรงไฟฟ้าของบริษัทฯ อยู่ในช่วงดังกล่าวนี้
มีผลทำให้การลงทุนต่อกิโลวัตต์ไม่สูง

สถานภาพและศักยภาพในการแข่งขันของบริษัท

เนื่องจากแทบจะไม่มีคู่แข่งในบริเวณพื้นที่เดียวกัน
โครงการของบริษัทจึงมีสถานภาพที่มั่นคงและมีศักยภาพในการดำเนินธุรกิจต่อไปอย่างต่อเนื่อง

  แนวโน้มภาวะอุตสาหกรรมและสภาพการแข่งขันในอนาคต

แนวโน้มของอุตสาหกรรมในประเทศจีนน่าจะดีมาก
เนื่องจากรัฐบาลจีนได้ให้การไฟฟ้าของประเทศเข้ามาดูแลการไฟฟ้าของมณฑล
ซึ่งขณะนี้การไฟฟ้ามณฑลกำลังจะเป็นผู้ควบคุมการจัดสรรการขายไฟฟ้าขององค์กรส่วนท้องถิ่น
อีกทั้งเศรษฐกิจในประเทศจีน มีการขยายตัวอย่างต่อเนื่อง
จึงมีผลให้ความต้องการใช้กระแสไฟฟ้ามีปริมาณมากขึ้นตลอดมา
ซึ่งเป็นผลดีต่อภาวะอุตสาหกรรมผลิตกระแสไฟฟ้าของบริษัทฯ ไปด้วย

การจัดหาผลิตภัณฑ์หรือบริการ

ผลิตภัณฑ์ของธุรกิจคือ กระแสไฟฟ้าและพลังความร้อน ซึ่งได้มาจากการผลิต บริษัท
ได้ร่วมทุนกับฝ่ายจีน มีโรงงานผลิต 10 แห่ง มีกำลังการผลิตรวม 393 เมกะวัตต์
และโรงงานผลิตกรดมะนาวจำนวน 1 แห่ง โดยมีนโยบายการผลิตที่สำคัญคือ
พยายามใช้กำลังการผลิตเต็มที่ ลดการสูญเสียจากการผลิตให้มากที่สุด

บริษัทฯ จัดหาวัตถุดิบ ซึ่งคือถ่านหิน เนื่องจากจีนเป็นแหล่งถ่านหินขนาดใหญ่
จึงไม่ค่อยมีปัญหาในการจัดหาวัตถุดิบ ถึงแม้มีการเปลี่ยนเทคโนโลยีก็ไม่มีผลต่อการใช้วัตถุดิบ
แม้ว่ามีผู้จำหน่ายวัตถุดิบหลายรายก็ตาม โดยปกติบริษัทจะจัดซื้อจากผู้จำหน่ายที่ดี
ซึ่งมีความสัมพันธ์ทางธุรกิจมานาน แต่บริษัทฯ ไม่ต้องพึ่งพิงวัตถุดิบจากผู้ขายรายใดรายหนึ่ง
และสัดส่วนการซื้อวัตถุดิบเป็นการซื้อภายในประเทศจีนทั้งหมด อย่างไรก็ตาม
จากการที่รัฐบาลจีนได้เข้าควบคุมปริมาณการผลิตถ่านหิน ทำให้ราคาวัตถุดิบสูงขึ้น
แต่คาดว่ารัฐบาลจะสามารถจัดให้เกิดความสมดุลของการผลิตและความต้องการใช้ได้
และรักษาระดับราคาให้อยู่ในระดับที่เหมาะสมในอนาคตอันใกล้นี้

กระบวนการผลิตหรือการกำจัดวัตถุดิบเหลือใช้

มีผลกระทบต่อสิ่งแวดล้อมอยู่ในระดับที่กฎหมายกำหนด
รัฐบาลจีนมีกฎระเบียบให้ติดตั้งอุปกรณ์ป้องกันและลดมลพิษที่มีผลกระทบต่อสิ่งแวดล้อม
ซึ่งอยู่ภายใต้การควบคุมและตรวจสอบของสำนักงานนโยบายและแผนสิ่งแวดล้อมอยู่แล้ว
โครงการเหล่านี้ได้ดำเนินการควบคุมสิ่งแวดล้อมให้เป็นไปตามที่กฎหมายกำหนดมาเป็นระยะเวลา 3
ปีแล้ว โดยที่ผ่านมายังไม่มีการฟ้องร้องเรื่องเกี่ยวกับสิ่งแวดล้อม

งานวิจัยและพัฒนาผลิตภัณฑ์

เทคโนโลยีในการผลิตไม่มีการเปลี่ยนแปลง

3.4 กลุ่มการลงทุนและอื่นๆ

ลักษณะของเงินลงทุน ส่วนใหญ่เป็นการลงทุนในบริษัทในกลุ่มที่ผลิตสินค้า
และลงทุนในโครงการประเทศจีน ผลิตกระแสไฟฟ้าและพลังความร้อน โครงการผลิตกรดมะนาว
นอกจากนี้ มีเงินลงทุนในบริษัทอื่นๆ บ้าง ซึ่งคำนึงถึงปัจจัยพื้นฐานของหลักทรัพย์นั้นๆ เป็นเกณฑ์
ทั้งนี้ที่ผ่านมาได้ดูผลตอบแทนจากการลงทุนประกอบด้วย
เนื่องจากเงินลงทุนเป็นประเภทธุรกิจที่ไม่มีการผลิตและไม่ต้องอาศัยการตลาดและการแข่งขัน
หรือจัดหาวัตถุดิบแต่อย่างใด จึงไม่มีข้อมูลเหล่านี้เปิดเผย